OBČINA IZOLA – COMUNE DI ISOLA

***NADZORNI ODBOR – COMITATO DI CONTROLLO***

*Sončno nabrežje 8 – Riva del Sole 8*

*6310 Izola – Isola*

*Tel: 05 66 00 139*

*E-mail:* *posta.oizola@izola.si*

*Web:* [*http://www.izola.si/*](http://www.izola.si/)

Številka: 013-15/2019

Datum: 16. 10. 2019

**ZAPISNIK**

**6. redne seje Nadzornega odbora, ki je bila dne 16. 10. 2019 ob 16. uri**

**v sejni sobi župana Občine Izola, Sončno nabrežje 8 v Izoli**

**Prisotni člani:** Milan Bogatič, Zlata Ceglar, Miro Vanič, Mitja Kobal, Romando Frank, Flory Banovac, Venis Bohinec, Vesna Tavčar in Lucio Gobbo, ki se je seje udeležil ob 16.36 uri.

**Ostali prisotni:** Barbara Brženda.

Predsednik je ugotovil, da je bil Nadzorni odbor sklepčen, saj je bilo prisotnih osem (8) članov.

Predsednik je odprl razpravo o predlaganem dnevnem redu. Glede na to, da ni bilo prijavljenih razpravljavcev, je predsednik zaključil razpravo in dal na glasovanje sledeči

**DNEVNI RED:**

1. **Potrditev zapisnika 5. redne seje z dne 3. 6. 2019;**
2. **Pregled dosedanjega dela delovnih skupin;**
3. **Neodzivnost nekaterih nadzorovancev na poziv za dostavo dokumentacije;**
4. **Predlogi za sestavo plana nadzorov za leto 2020;**
5. **Razno.**

Dnevni red je bil soglasno sprejet. Od 8 prisotnih članov Nadzornega odbora se jih je 8 opredelilo, 8 jih je glasovalo za, nihče proti.

**Ad 1**

**Potrditev zapisnika 5. redne seje z dne 3. 6. 2019**

Predsednik je odprl razpravo.

Glede na to, da ni bilo prijavljenih razpravljavcev, je predsednik zaključil razpravo in dal na glasovanje zapisnik.

Zapisnik je bil soglasno potrjen. Od 8 prisotnih članov Nadzornega odbora se jih je 8 opredelilo, 8 jih je glasovalo za, nihče proti.

**Ad 2**

**Pregled dosedanjega dela posameznih delovnih skupin**

Člani Nadzornega odbora so pregledali dosedanje nadzore delovnih skupin.

**Nadzor nad primerom s strani KPK odstopljene prijave oz. informacije Nadzornemu odboru – najem prostora KZ Agraria Koper z.o.o., pod podjemnik Kamnoseštvo Ražem d.o.o. (KPK)**

Mitja Kobal je podal obrazložitev. Nadzor je v izvajanju.

**Nadzor nad primerom odškodninske tožbe podjetja R MERCURI, trgovina in storitve, d.o.o., Zagaj 53, Bistrica ob Sotli**

Milan Bogatič je podal obrazložitev.

**Nadzor nad vsemi odprtimi tožbami in tožbami, ki so jih zoper Občino Izola vložile pravne ali fizične osebe v obdobju od leta 2010 do 2018 in so posledične obremenile ali lahko obremenijo proračun občine oziroma občinsko premoženje**

Romando Frank je podal obrazložitev. Nadzor je v izvajanju.

Glede na to, da je vodja delovne skupine Aleksander Krebelj izstopil iz Nadzornega odbora občine Izola, je predsednik predlagal, da se sprejme novi sklep z določitvijo nove vodje delovne skupine ter da se nadzor podaljšal do 31. 12. 2019. Predsednik je dal na glasovanje sledeči

**1. SKLEP**

**1.**

**Sklep o Nadzoru nad odprtimi tožbami in tožbami, ki so jih zoper Občine Izola vložile pravne ali fizične osebe v obdobju od leta 2010 do 2018 in so posledično obremenile ali lahko obremenijo proračun občine oziroma občinsko premoženje, št. 013-6/2019 z dne 6. 3. 2019, se v drugi točki spremeni tako, da se po novem glasi:**

**»Nadzor iz prve točke sklepa opravi delovna skupina v naslednji sestavi:**

* **Romando Frank – vodja delovne skupine;**
* **Venis Bohinec – članica.**

**Sklep o uvedbi nadzora št. 013-6/2019 z dne 6. 3. 2019 se spremeni tudi v tretji točki tako, da se po novem glasi:**

**»Nadzor prične teči naslednji dano po vročitvi tega sklepa nadzorovanemu organu in traja do 31. 12. 2019.«**

**V ostalih točkah ostane sklep nespremenjen.**

Sklep je bil soglasno sprejet. Od 8 prisotnih članov Nadzornega odbora se jih je 8 opredelilo, 8 jih je glasovalo za, nihče proti.

**Nadzor nad finančno materialnim poslovanjem Zdravstvenega doma Izola za obdobje od leta 2014 do vključno 2018 in pregled pogodb z zunanjimi izvajalci za ne nujne prevoze bolnikov (npr. prevozi dializnih bolnikov in drugi prevozi bolnikov)**

Vesna Tavčar je podala obrazložitev. Nadzor je v izvajanju.

**2. SKLEP**

**1.**

**Podaljša se »Nadzor nad finančno materialnim poslovanjem Zdravstvenega doma Izola za obdobje od leta 2014 do vključno leta 2018 in pregled pogodb z zunanjimi izvajalci za ne nujne prevoze bolnikov (npr. prevozi dializnih bolnikov in drugih bolnikov)« iz 3. točke sklepa št. 013-5/2019 z dne 6. 3. 2019, do 31. 12. 2019.**

**V ostalih točkah ostane sklep nespremenjen.**

Sklep je bil soglasno sprejet. Od 8 prisotnih članov Nadzornega odbora se jih je 8 opredelilo, 8 jih je glasovalo za, nihče proti.

*//Ob 16.36 uri se je seje Nadzornega odbora udeležil član Lucio Gobbo.//*

**Ad 3**

**Neodzivnost nekaterih nadzorovancev na poziv za dostavo dokumentacije**

Zgoraj navedeno točko so obravnavali pri obravnavi 2. točke dnevnega reda z naslovom: Pregled dosedanjega dela posameznih delovnih skupin.

**Ad 4**

**Razno**

Pri točki razno so se člani Nadzornega odbora pogovarjali o raznih problematikah in možnih nadzorih za leto 2020.

Predsednik je predlagal, da se naslednja seja Nadzornega odbora skliče za dne 13. 11. 2019 ob 16. uri. Člani Nadzornega odbora so se s predlaganim datumom strinjali.

Glede na to, da je bil dnevni red izčrpan, je predsednik zaključil 5. redno sejo Nadzornega odbora ob 17. uri.

|  |  |  |
| --- | --- | --- |
| ZapisalaBarbara BRŽENDA |  | PredsednikMilan BOGATIČ |